Anekdote 18 - www.hugonielsen.dk
POULSEN HJEMMESIDE
Menu
Hjem
Webshop
Her har vi boet
Vores biler
Sommerhytten 2014
Her har vi været
Vores både
Royal Cliff Thailand
Alcazaba Spanien
Ocean Marin Thailand
Pohnpei 1987
Gæstebog
Golfminder
Florida 2011
Gamle minder
Sommerhytten
Nigeria 1980
Anekdoter
Anekdote nr 12
Anekdote 14
Anekdote 18
Min Skytsengel
29-April-2015
SOS POHNPEI
Anekdote 18.
December 1986
"Close call"
Pohnapei, Pacific Ocean, December 14 ,1986
Har 12 december netop underskrevet den største kontrakt i Sabroe Refrigeration´s historie, 145 mill Dkr. Levering af et komplet Seafood Processing/Coldstore anlæg inklusive 4 fisketrawlers fra Fåborg Værft.
Pohnapei er en del af Te federated States of Micronesia beliggende midt i Stillehavet. Befolkningen tæller kun 27.000 mennesker. For at komme hertil er turen gået fra København-Los Angeles-Hawaii-Johnson Island-Marshal Island-Kosrae Island-Pohnapei, en rigtig bumletur de sidste leg med Micronesia Air, i en gammel Boeing 737, populært kaldet..."A bunch of spareparts flying in formation"
Efter et par dages yderligere forhandlinger om tillægskontrakter, introduktion til Te Governor of Pohnapei, Mr. Moses Sakrien, beslutter vi sammen med Pedro Harris at tage på fisketur. Pedro vælger at blive hjemme. Kun Erik og mig selv, sammen med Thomas tager afsted.
Den lokale fisker Thomas beslutter at turen skal gå mod øen Mokil, a municipality of Pohnapei State. Båden er en ældre Japansk fiskekutter på 30 fod med radio om bord, dog ingen GPS eller andet navigations udstyr udover et kompas.
Vejret er flot og vejrudsigten lover fortsat godt vejr. På vej ud til det ydre rev passerer vi "Te Sokehs Rock ", Pedro´s fødested og stadig hans hjem. En imponerende klippe som i gamle dage var fiskernes navigeringsmærke, og også i dag bliver brugt af luftfarten i dårligt vejr, det smukkeste billede tegner sig på radarskærmen af den imponerende klippe.
Vi passerer Nan Madol, et imponerende gammelt fæstningsværk, bestående af huggede klippestykker, hver mellem 900-2200kg. Alt i alt strækkende sig over 900 acres. Den dag i dag er det en uløst gåde hvordan fæstningsværket blev opført. Det er dateret tilbage til 500 år efter Kristus fødsel (AD).
Se her om Pohnapei og Nan Madol: klik her
Efter ca 2 timers sejlads mod øst begynder vi at fiske, Thomas har forberedt baits af tun fanget forleden dag. Erik fanger en lille Hammerhaj som bliver returneret. Intet vil imidlertid bide på...så vi sejler videre mod øst. Atter forsøger vi, men samme negative resultat. Kan mærke på Thomas at han bliver mere og mere flov over ikke at kunne finde fisk. Vi sejler igen vidre mod øst, radioen larmer ganske uforståeligt. Pludselig har vi Pedro på radioen, et uvejr, orkan, kommer med en rasende fart fra Nordøst, "sejl tilbage med det samme lyder det".
I løbet af en halv time er alt et frådende intermetzo, havet har rejst sig med enorme bølger. Sigtbarheden er nu nede på 10 meter. Den lille fiskebåd kæmper for at komme op ad bølgerne der nu har nået en højde på 15 meter. Vi sejler opad...opad, og så nedad i rasende fart. Vandet står ind fra alle sider, radioen kalder hele tiden med noget uforståeligt. Jeg må stå udenfor og hager mig fast så godt som muligt, drivhamrende våd. Erik står inde i styrehuset sammen med Thomas, Erik har snart overbrækket det hele og ryster som et espeløv af angst.
Thomas har nu mistet orienteringen, klokken er ved at være 16.00, om 3 timer er det mørkt, og så er det er rigtigt mørkt. Sort!
Orkanen er nu på det højeste, en vindhastighed på 150 km/Timen, havet vælter ind, Erik er begyndt at græde og Thomas ser mere og mere opgivende ud. Båden krænger fælt fra side til side, jeg er begyndt at fryse, drivhamrende våd med vaskekonefingre. Har svært ved at holde fast i den udvendige kant af styrehuset.
Sådan sejler vi videre i en lille time, mange tanker når at gå gennem hovedet, har set flere hajfinner i vandet. Erik er nu helt indesmurt i bræk efter at have faldet på dørken flere gange.
Pludselig går US Coast Guard krystal klart igennem på radioen, USGC 67301 kalder. Perdro har adviseret om vores problemer. Et rekonoserings fly er udsendt fra Pohnapei og har spottet us igennem orkanen som nu gudskelov er ved at løje af.
Det er nu blevet bælgravende mørkt. Fra flyet bliver vi adviseret om kursen mod Pohnapei. Flyet bliver i luften et stykke tid for at følge os på radaren og guide os ind.
Efter 3 timers nervepirrende sejlads ser vi pludselig lyset fra indsejlnings gaten gennem det ydre rev...indsejlingen til Pohnapei. Erik er nu helt faldet sammen og græder helt hysterisk vanvittigt.
Den aften skulle der mere en een Manhattan til at dæmpe nerverne.
Atter engang har min skytsengel kikket efter mig. Tak
Din kurv
Gå til kasse
Del siden
Oprettet med 123hjemmeside